מרקוביץ' היה מרצה ופרופסור אורח באוניברסיטאות בגרמניה (בוכום, אוסנאבריק ולינבורג), בסנקט גאלן בשווייץ, וינה, אינסברוק, ובאוניברסיטה העברית בירושלים ובתל אביב. הוא היה חוקר במכון למחקר מתקדם בברלין (Wissenschaftkolleg zu Berlin) בברלין (1999-1998) ובמרכז ללימודים מתקדמים במדעי ההתנהגות CASBS של אוניברסיטת סטנפורד (2009-2008).
שיקגו FIRE
שיקגו FIRE (באנגלית: Chicago Fire) היא סדרת דרמה-פעולה אמריקאית שנוצרה על ידי מייקל ברנדט ודרק האס בשיתוף יחד עם דיק וולף שמשמש בה כמפיק בפועל. עונתה הראשונה של הסדרה עלתה ברשת NBC ב-10 באוקטובר 2012. עלילתה עוקבת אחרי החיים המקצועיים והאישיים הכבאים והפרמדיקים בתחנת כיבוי האש 51 בעיר שיקגו. הסדרה היא חלק מזיכיון הסדרות שיקגו.
ב-2020 רשת NBC חידשה את הסדרה עד עונה 11.
תחנה 51.
תחנת כיבוי אש דמיונית בשיקגו בפיקודו של המפקד וואלאס בודן. לתחנה משויכים 5 כלי רכב:
משאית 81 - רכב הצלה שמצויד בסולם. הצוות שלו אחראי על אוורור, חיפוש והצלה. בפיקודו של רשף (לשעבר להב) מאט קייסי.
כבאית 51 - רכב כיבוי שמצויד במשאבה, מיכל מים וצינורות. הצוות שלו אחראי על כיבוי שריפות. בפיקודו של להב כריסטופר הרמן (החל מעונה 7).
יחידת חילוץ 3 - רכב חילוץ שמכיל ציוד לחילוצים מורכבים. הצוות שלו עובר הסמכה מיוחדת ומתמחה בין השאר בחילוץ בגובה, חילוץ במים וחילוצים שמעורבים בהם חומרים כימיים. בפיקודו של להב קלי סברייד.
אמבולנס 61 - אחראי על מתן טיפול רפואי לפצועים והובלתם לבית החולים. בפיקודה של הפרמדיקית גבריאלה דוסון, ולאחר מכן של הפרמדיקית סילבי ברט.
בטליון 25 - הרכב האישי של המפקד וואלאס בודן שמפקח על כל תחנות כיבוי האש בגדוד 25 ואחראי על קבלת ההחלטות בשטח.
דמויות.
לוטננט / קפטן מת'יו "מאט" קייסי (ג'סי ספנסר) (עונה 1-10) - הקצין הממונה על משאית 81. מנהיג מלידה שמסור מאוד לתפקיד וזוכה להערכה וכבוד בתחנה. מגיע מרקע משפחתי קשה, אמו רצחה את אביו כשהוא היה ילד. חברן הטוב ביותר של סברייד. אוהב לעבוד עם הידיים ומשמש כקבלן שיפוצים בימים בהם הוא לא במשמרת. בעונה 1 הוא היה מאורס לתקופה קצרה לרופאה היילי תומאס. בעונה 2 הוא מתחיל לצאת עם הפרמדיקית גבריאלה דוסון ובסוף העונה הוא מציע לה נישואין. בעונה 4 הוא מתמודד לתפקיד חבר מועצה בעירייה ונבחר. הוא ממלא את התפקיד בעירייה במקביל לעבודה בתחנה עד שהוא מחליט לפרוש מהחיים הפוליטיים בסוף עונה 5. בעונה 5 הוא מתחתן עם דוסון והם מגדלים ילד אומנה בשם לואי עד שאביו הביולוגי מקבל עליו משמורת. בעונה 6 הוא מקבל קידום בדרגה והופך לקפטן, השני בשרשרת הפיקוד בתחנה אחרי צ'יף בודן. בתחילת עונה 7 קייסי ודוסון נפרדים ובהמשך העונה אנחנו מגלים שהם התגרשו כי היא עברה לפוארטו ריקו. בעונה 7 ביתו נשרף בגלל שחקר הצתות עם כתבת בשם נעמי, והוא עובר לגור עם סברייד וסטלה. הוא מתחיל להתקרב לפרמדיקית סילבי והשניים הופכים לחברים טובים. בעונה 9 הוא חושף בפניה את הרגשות שלו כלפיה ובסוף העונה הם הופכים לזוג. הוא לוקח תחת חסותו לוחם אש צעיר בשם גאלו לאחר שאוטיס נהרג. בעונה ה-10 הוא עוזב את שיקגו כדי לגדל את בניו של אנדי דארדן, חברו שנהרג בעת מילוי תפקידו.
לוטננט קלי סברייד (טיילור קיני) - הקצין הממונה על יחידת חילוץ 3. לוחם אש מוכשר וכריזמטי שלא מפחד לקחת סיכונים. בעונות הראשונות של הסדרה הוא היה רודף שמלות שהחליף בנות זוג בקצב מהיר וברח ממחויבות. אביו הוא בני סברייד, צ'יף לשעבר במחלקת הכבאות של שיקגו. פעמים רבות מזהים אותו בתור "הבן של בני" ובין השניים יש מערכת יחסים מתוחה של אהבה-שנאה. חברו הטוב ביותר של קייסי. היה חברה הטוב ביותר של שיי עד למותה. חבר ילדות של האחות אפריל. בעונה 2 הוא נמצא במערכת יחסים קצרה עם הבלשית ארין לינדזי. בעונה 3 הוא מתחתן בווגאס עם בחורה בשם בריטני אבל הנישואים לא מחזיקים מעמד. בתחילת עונה 4 הוא מורד בדרגה ומאבד את הפיקוד על יחידת החילוץ, אך בהמשך העונה הוא מקבל את הדרגה בחזרה. בסוף עונה 4 הוא מתחיל לצאת עם לוחמת האש סטלה קיד. בעונה 8 הוא עוזב את התחנה לתקופה קצרה ועובד במשרה זמנית כחוקר הצתות במחלקת חקירת שריפות. בעונה 9 הוא מציע לסטלה נישואין. בסוף העונה ה-10 הם מתחתנים.
צ'יף וואלס בודן (איימון ווקר) - המפקד של תחנה 51 שמפקח על כל תחנות כיבוי האש בגדוד 25. בעל ותק של יותר מ-30 שנה במחלקת הכבאות של שיקגו. מנהיג אבהי, ישר ומעורר השראה שמעורב בכל מה שקורה בתחנה ויודע גם להיות קשוח במידת הצורך. גאה מאוד בתחנה שלו ויעשה הכל כדי להגן על לוחמי האש תחת פיקודו. יש לו בן חורג בשם ג'יימס מגרושתו שונדה. בעונה 2 הוא פוגש את דונה רובינס, מורה בבית ספר יסודי, והם מתחתנים בסוף העונה. בעונה 3 נולד הבן שלהם טרנס. בסוף עונה 6 הוא מחליט להתמודד לתפקיד ניצב מחלקת הכבאות אבל בסוף הוא לא מקבל את המשרה ונשאר בתחנה. בסוף עונה 9 הוא מקבל שוב הצעה לקידום - להפוך לסגן מפקד המחוז.
גבריאלה "גבי" דוסון (מוניקה ריימונד) (עונות 1–6, אורחת בעונות 7-8) - עומדת על שלה בכל מצב מה שגורם לה להסתבך בצרות. אחותו של הבלש אנטוניו. מנהלת שותפה של "מוליס". בתחילת הסדרה היא הפרמדיקית האחראית של אמבולנס 61. בעונה 1 היא נמצאת במערכת יחסים עם מילס, בעונה 2 היא יוצאת לתקופה קצרה עם הבלש ג'יי הלסטד, ולאחר מכן היא מתחילה לצאת עם קייסי. בעונה 2 היא מחליטה להפוך ללוחמת אש ומתחילה לעבור הכשרה באקדמיה לכבאות, היא הופכת ללוחמת אש תחת פיקודו של קייסי, מה שגורם לקשיים במערכת היחסים שלהם. היא עוברת למחלקת הצתות אחרי שהיא נכנסת להריון מקייסי, אך היא חוזרת לתחנה אחרי שהיא עוברת הפלה טבעית. בעונה 4 היא נקשרת לילד בשם לואי שהיא הצילה משרפה ומחליטה להפוך לאם האומנה שלו, לכן היא חוזרת לעבוד כפרמדיקית, עד שאביו של לואי חוזר. בעונה 5 היא וקייסי מתחתנים, בסוף העונה היא טסה להתנדבות בפוארטו ריקו ומקבלת הצעת עבודה קבועה שם והם נפרדים.
לזלי אליזבת שיי (לורן גרמן) (עונות 1–2, אורחת בעונה 3) - עבדה כפרמדיקית באמבולנס 61 תחת פיקודה של דוסון. החברה הטובה ביותר והשותפה לדירה של סברייד. לסבית מוצהרת. נהרגה בתחילת עונה 3 בעת מילוי תפקידה. לאחר מותה התחנה הנציחה את השם שלה על אמבולנס 61.
לוטננט כריסטופר הרמן (דייוויד אייגנברג) - לוחם אש במשאית 81 תחת פיקודו של קייסי, ולאחר מכן הקצין הממונה על כבאית 51. אחד מלוחמי האש הוותיקים בתחנה. מנהל שותף בבר מולי'ס. אוהב לייעץ ולעזור לכולם ומשמש מעין דמות אב לחברי התחנה. חברו הטוב של מאוץ'. נשוי לסידני ואבא ל-5 ילדים, כאשר הילד החמישי שלו נולד בסיום עונה 1. בעונה 2 הוא עובר את הבחינה לדרגת לוטננט ונכנס לרשימת ההמתנה לקבלת קידום. בעונה 7 הוא מקודם באופן רשמי ומקבל פיקוד על כבאית 51.
ג'ו קרוז (ג'ו מינוס) - התחיל את הסדרה בתור הנהג של משאית 81 תחת פיקודו של קייסי. חברו הטוב ביותר של אוטיס. היה במערכת יחסים קצרה עם ברט בעונה 3. בסוף עונה 3 הוא עובר הסמכה ליחידת החילוץ ועובר לצוות של יחידה 3 תחת פיקודו של סברייד. בעונה 6 הוא יוצר את ה"סלמיגן" - כלי לכבאים שמשלב פטיש ומוט פריצה שזוכה להצלחה רבה. בעונה 7 הוא מציל משרפה את קלואי אלן והשניים מתחילים לצאת. בעונה 8 הוא מציע לה נישואין והם מתחתנים לקראת סיום העונה. בעונה 9 הם מצפים לילד ראשון.
בריאן "אוטיס" זאבונצ'ק (יורי סרדרוב) (עונות 1–7, אורח בעונה 8) - לוחם אש במשאית 81 תחת פיקודו של קייסי ומנהל שותף בבר מולי'ס. הפך לנהג של המשאית אחרי שקרוז עבר ליחידה. קיבל את הכינוי שלו על שם חברת המעליות OTIS מכיוון שהוא איש הצוות שאחראי על המעליות בזמן שרפה. חברו הטוב ביותר של קרוז. בעונה 6 הוא נורה בצוואר ונפצע קשה מה שמעמיד בסיכון את הקריירה שלו כלוחם אש. במהלך תקופת השיקום שלו הוא עובד בתחנה בתפקיד משרדי ולבסוף הוא מחלים וחוזר למשאית. בתחילת עונה 8 הוא נפצע קשה בשרפה במפעל מזרנים ומת מפציעיו בבית החולים. לאחר מותו מוקמת בכניסה לתחנה אנדרטה לזכרו.
רנדל "מאוץ'" מקהולנד (כריסטיאן סטולט) - לוחם אש במשאית 81 תחת פיקודו של קייסי. אחד מלוחמי האש הוותיקים בתחנה. הכינוי שלו הוא שילוב של המילים איש וספה (man and couch) מכיוון שהוא מבלה את רוב הזמן בתחנה בישיבה על הספה וצפייה בטלוויזיה. חברו הטוב של הרמן. משמש כנציג איגוד הכבאות של חברי התחנה. בסוף עונה 2 הוא פוגש את הסמלת טרודי פלאט ובעונה 4 הם מתחתנים. בעונה 5 הוא שוקל לפרוש ממכבי האש ולצאת לפנסיה בגלל גילו המתקדם. בסוף עונה 5 הוא עובר התקף לב במהלך שרפה וזה מה שגורם לו להבין שהוא רוצה להמשיך לעבוד כלוחם אש. בעונה 8 הוא קונה את החלק של אוטיס בבר מולי'ס והופך למנהל שותף ביחד עם הרמן.
סילבי ברט (קארה קילמר) (עונה 3 - הווה) - פרמדיקית באמבולנס 61. מצטרפת לתחנה בתחילת עונה 3 לאחר מותה של שיי ועובדת תחת פיקודה של דוסון. בהמשך היא הופכת לפרמדיקית האחראית של אמבולנס 61. החליפה הרבה שותפים באמבולנס לאורך הסדרה - דוסון, מילס, צ'ילי, בורלי, פוסטר, ג'יאנה ו-ויולט. הייתה במערכת יחסים קצרה עם קרוז בעונה 3 ועם אנטוניו בעונה 5. בעונה 7 היא פוגשת את קייל שפילד, הכומר החדש של מחלקת הכבאות והם מתחילים לצאת. בסוף עונה 7 קייל מקבל הצעת עבודה באינדיאנה והוא מבקש ממנה לעבור לשם ביחד איתו ומציע לה נישואין. בתחילת עונה 8 הם מבטלים את האירוסין והיא חוזרת לשיקגו ולעבודה בתחנה. בתחילת עונה 9 היא וקייסי יוצאים ונהיים זוג.